**O lacrimă**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e nimic o lacrimă acum,

a înfrunzit iubirea-n amândoi,

în plină iarnă, teii au parfum

și prin zăpadă, fluturi zboară-n roi.

Nu e nimic o lacrimă acum,

s-a rătăcit cândva prin elegii,

la polul nord prin gheață-și sapă drum

un peștișor cu solzii argintii.

Nu e nimic o lacrimă acum,

a înghețat demult în amintiri,

cu flori au năvălit copaci duium

să binecuvânteze azi doi miri.

Nu e nimic o lacrimă acum,

în zbor cuceritor de alte punți

dezastru-nzăpezirii mi-l asum

cu strigătul cascadelor din munți.

Adina V.

28.01.2018